Στρούντελ με καλοκαιρινά φρούτα
Μπορεί να έχουμε συνδέσει το στρούντελ με μήλα και χειμωνιάτικο καιρό, αυτή όμως η εκδοχή του με καλοκαιρινά φρούτα όπως ροδάκινα, κεράσια και βερίκοκα μας κάνει να δούμε το γλυκό με άλλο μάτι.
2 φύλλα σφολιάτα βουτύρου, καλής ποιότητας (αν είναι κατεψυγμένα, φροντίζουμε να τα αποψύξουμε σύμφωνα με τις οδηγίες της συσκευασίας) , 900 γρ. ανάμεικτα καλοκαιρινά φρούτα, όπως ροδάκινα, κεράσια και βερίκοκα, καθαρισμένα και κομμένα σε λεπτές φέτες (τα κεράσια στη μέση, χωρίς το κουκούτσι) , 1 γεμάτη κουτ. σούπας καστανή ζάχαρη , 1 κουτ. γλυκού ξύσμα λεμονιού , 60 γρ. μαύρες σταφίδες , 1 κουτ. γλυκού ξερό τζίντζερ, σε σκόνη , 160 γρ. καβουρδισμένη φουντουκόψιχα , 40 γρ. (1/3 κούπας) ζάχαρη άχνη , 50 ml (1/4 κούπας) λικέρ μαστίχα (ή άλλο της αρεσκείας μας) , 150 γρ. τριμμένη φρυγανιά , 40 γρ. βούτυρο αγελαδινό , λίγη άχνη ζάχαρη για γαρνίρισμα
Για να φτιάξουμε στρούντελ με καλοκαιρινά φρούτα, ξεκινάμε ανακατεύοντας σε βαθύ μπολ τα φρούτα με την καστανή ζάχαρη και το ξύσμα.Σε ένα τηγανάκι λιώνουμε το βούτυρο σε δυνατή φωτιά και καβουρδίζουμε την τριμμένη φρυγανιά, μέχρι να αλλάξει χρώμα, ανακατεύοντας τακτικά.Χτυπάμε στον πολυκόφτη τα φουντούκια με την άχνη, το λικέρ και το τζίντζερ μέχρι να γίνει μια λεία πάστα. Αδειάζουμε σε μπολ.Ρίχνουμε μέσα όλα τα υπόλοιπα υλικά (συμπεριλαμβανομένων των φρούτων και της καβουρδισμένης φρυγανιάς) και ανακατεύουμε.Προθερμαίνουμε τον φούρνο στους 200°C και στρώνουμε με λαδόκολλα τη λαμαρίνα του φούρνου.Ανοίγουμε σε λεία επιφάνεια το ένα φύλλο της σφολιάτας και απλώνουμε τη μισή ποσότητα της γέμισης, απλώνοντάς τη στα 2/3 αυτού.Γυρίζουμε προς τα μέσα τις δύο μικρότερες πλευρές της σφολιάτας για να εγκλωβίσουμε τη γέμιση και τυλίγουμε σε ρολό. Επαναλαμβάνουμε τη διαδικασία με τη δεύτερη σφολιάτα.Μεταφέρουμε τα δύο στρούντελ στο ταψί βάζοντας την ένωση προς τα κάτω και με ένα κοφτερό μαχαίρι κάνουμε διαγώνιες χαρακιές, 4-5 σε κάθε στρούντελ.Ψήνουμε μέχρι να πάρουν χρυσαφί χρώμα, για περίπου 40 λεπτά.Αφήνουμε να κρυώσουν λίγο και πασπαλίζουμε με λίγη άχνη ζάχαρη.
Φρούτα